यह बात भी सामने आई है कि वैज्ञानिक बाघों की उप-प्रजातियों को लेकर एकमत नहीं हैं। किसी का कहना है कि बाघों के दो प्रकार हैं और दूसरे मानते हैं कि इनकी संख्‍या 5 या 6 हैं। इस अध्ययन के प्रमुख शोधकर्ता बीजिंग की पेकिंग यूनिवर्सिटी के शु जिन लोउ ने कहा, ‘बाघों की उप-प्रजातियों की संख्या को लेकर सर्वसम्मति नहीं होने से भी विलुप्त होने के कगार पर मौजूद इस नस्ल को बचाने के वैश्विक प्रयासों को आंशिक रूप से झटका लगा है।’ हालांकि उम्मीद जताई जा रही है कि इस अध्ययन के परिणामों से पूरी दुनिया में 4,000 से भी कम बचे बाघों को बचाने के प्रयास तेज करने में सहायता मिलेगी।